Ҭырқәтәыла иалало 12 шықәса рҟынӡа зхыҵуа рҟынтәи ПЦР-тестқәа рҭаххаӡом
© Sputnik / Павел ЛисицынВозобновление авиасообщения между Россией и Турцией
© Sputnik / Павел Лисицын/
Уаанӡа ПЦР-тест ада Ҭырқәтәыла алалара азин рыман фышықәса рҟынӡа зхыҵуа ахәыҷқәа.
АҞӘА, цәыббра 11 - Sputnik. Уажәшьҭарнахыс Ҭырқәтәыла иалало 12 шықәса рҟынӡа зхыҵуа рҟынтәи ПЦР-тестқәа ма антиген-тест рҭаххаӡом ҳәа аанацҳауеит АТОР асаит IATA адыррақәа шьаҭас иганы.
Афганистан, Бангладеш, Бразилиа, Египет, Индиа, Иран, Непал, Пакистан, Сингапур, Аладатәи Африка, Шри-Ланка, Британиа ду атәылақәа рыда Ҭырқәтәыла иалало егьырҭ ауааԥсыра ирымазароуп:
- атәылахь анеира 72 сааҭ шагу иҟаҵоу иҵоурам ПЦР-тест;
- атәылахь анеира 48 сааҭ шагу иҟаҵоу антиген аекспресс-тест.
Атестқәа рымамзар рылшоит 12 шықәса рҟынӡа зхымҵыц ахәыҷқәа. Уаанӡа ари аҩыза азин рыман 6 шықәса рҟынӡа зхымҵыцыз ахәыҷқәа.
Иара убасгьы атест рымамзар рылшоит:
- Алаҵа ззыҟаҵоу апассаџьырцәа (атәыла ралалара 14 мшы шагу инагӡоу алаҵа ҟазҵаз);
- Венгриеи ма Сербиеи рҟынтәи иааз, COVID-19 аҟынтәи Венгриа ма Сербиа алаҵа шыҟарҵаз азы ашәҟәы зцуи урҭ мҩаԥызго, 18 шықәса зхымҵыц;
- COVID-19 аҟынтәи ишыхәшәтәу ашәҟәы зцу апассаџьырцәа, атәылахь инеиаанӡа фымз иреиҵамкәа ирырҭаз.
Аԥҟаррақәа амчра роуит цәыббра 4 азы. Ахархәара рымоуп цәыббра 30 рҟынӡа.